《十月八日雪与诸寮倡和》
明代·许天锡

元冥初试发硎铓，屑玉镂花散渺茫。画里渔舟归晚浦，吟边风渺泻寒塘。

窗涵明月三分白，帘绝飞埃半点黄。却笑年来衰懒甚，镇龙羔袖锁书仓。

作者简介：（1461—1508）明福建闽县人，字启衷，号洞江。弘治六年进士。授吏科给事中。与言官何天衢、倪天明并负时望，人称“台省三天”。正德初，奉使封安南，在道进都给事中。三年还，见刘瑾肆虐，敢言者皆被贬斥，遂疏发刘瑾侵匿内库财物数十事，然后自经尸谏。一说瑾惧天锡发其罪，夜令人缢杀之。有《黄门集》。